open-index/open-wikipedia-markdown huggingface dataset:
Вилијам Кемпбел

мини|Вилијам С. Кемпбел, нобеловец по медицина во Стокхолм, декември 2015 година
**Вилијам С. Кемпбел** (роден 28 јуни 1930 година) — американски биолог и паразитолог со ирско потекло, познат за неговите откритија кои се однесуваат на терапија против инфекции предизвикани од цевчести црви, за што ја добил Нобеловата награда за физиологија или медицина за 2015 година. Од 1957 до 1990 година работел на Институтот за терапевтски истражувања Мерк, а моментално работи на универзитетот Дру како почесен соработник.

## Животопис
Кемпбел е роден во Рамелтон, Донегол, Ирска во 1930 година како трет син на Р. Џ. Кемпбел, снабдувач. Дипломирал на Тринити колеџот во Даблин во 1952 година со почести од прва класа за зоологија, а докторирал на универзитетот Висконсин во 1957 година. Од 1957 до 1990 година тој бил соработник на Институтот за терапевтски истражувања Мерк. Во 1962 година добил државјанство на САД. Во 2002 година бил избран за член на Националната академија на науки на САД. Со Сатоши Омура ја поделиле половина од Нобеловата награда за физиологија или медицина за 2015 година за нивните истражувања на терапии против инфекции предизвикани од цевчести паразити. (Другата половина ја добила Ту Јоујоу за нејзината работа на третман на маларија). Кемпбел е само вториот ирски научник кој добил Нобелова награда, по Ернест Волтон кој ја добил Нобеловата награда за физика во 1951 година.

## Награди
*Нобелова награда за физиологија или медицина за 2015 година – поделена со Сатоши Омура и Ту Јоујоу

## Наводи

## Надворешни врски
*Research Institute for Scientists Emeriti (RISE) at Drew University 

Категорија:Живи луѓе
Категорија:Родени во 1930 година
Категорија:Американски нобеловци
Категорија:Ирски нобеловци
Категорија:Добитници на Нобеловата награда за физиологија или медицина
Категорија:Членови на Кралското друштво
Категорија:Членови на Националната академија на науките на САД
Прекрасни коски (филм од 2009)

**Прекрасни коски** (англиски: *The Lovely Bones*) е филм од 2009 година, во режија на Питер Џексон. Главните улоги ги толкуваат: Рејчел Вајз, Стенли Тучи, Марк Валберг, Сузан Сарандон, Мајкл Империоли и Сирша Ронан. Филмот е снимен според истоимениот роман на Алис Себолд. За својата улога, Стенли Тучи бил номиниран за наградите „Златен глобус“ и „Оскар“. 

## Содржина
Во филмот се раскажува за необичната судбина на Сузи Салмон, девојка на возраст од 14 години, која во декември 1973 година била убиена од серискиот убиец Џорџ Харви (го игра Тучи), на патот од училиштето до дома. Но, по смртта, таа продолжува да го гледа своето семејство на земјата, додека нејзиниот убиец е на слобода. Заробена во прекрасниот, но необичен свет, Сузи открива дека мора да избере меѓу својата желба за одмазда и желбата да види како нејзините најблиски закрепнуваат од трагедијата и продолжуваат со животот. 

## Наводи

Категорија:Филмови на англиски јазик
Категорија:Филмови од 2009 година
Категорија:Филмови на Питер Џексон
Категорија:Филмови со Сузан Сарандон
Категорија:Филмови со Стенли Тучи
Категорија:Филмови со Марк Валберг
Начин на аренска супституција

**Начините на аренска супституција** се дел од МСЧПХ номенклатурата во органската хемија и ја дефинираат положбата на супституентите на ароматичниот јаглеводород, кои се различни од водород, во однос на едни со други.

## ''Орто'', ''мета'', и ''пара'' супституција
thumb|150px|left|Главни начини на аренска супституција.
* При **орто-супституција**, двата супституенти заземаат положба еден до друг, при што можат да бидат нумерирани со 1 и 2. На дијаграмот овие положби се означени со R и орто.
* При **мета-супституција** супституентите заземаат положби 1 и 3 (на дијаграмот претставени со R и мета).
* При **пара-супституција** супституентите се наоѓаат на спротивни краеви (положби 1 и 4, што одговараат на R и пара на дијаграмот).

## Примери
Примери за употребата на оваа номенклатура се дадени за изомерите на крезолот: 

Податотека:Ortho-cresol-2D-skeletal.png|o-крезол
Податотека:Meta-cresol-2D-skeletal.png|m-крезол
Податотека:Para-cresol-vertical-2D-skeletal.png|p-крезол


Катехолот има два изомери, мета изомерот резорцинол и пара изомерот хидрохинон:

File:Pyrocatechol.svg|катехол
File:Resorcin.svg|резорцинол
File:Hydrochinon.svg|хидрохинон


Категорија:Ароматични соединенија
Категорија:Хемиска номенклатура
Пензионирани, екстремно опасни

**Пензионирани, екстремно опасни** (англиски: *RED*) - американски филм од 2010 година, во режија на Роберт Швентке. Главните улоги ги толкуваат: Брус Вилис, Хелен Мирен, Морган Фримен, Мери-Луиз Паркер итн.

## Содржина
Френк Мозес е поранешен таен агент, кој живее мирен пензионерски живот. Но, кога му се заканува опасноста од еден ултрамодерен убиец, тој ја собира својата поранешна дружина, во обид да преживее и да ги открие напаѓачите. 

## Наводи

Категорија:Американски филмови
Категорија:Филмови на англиски јазик
Категорија:Филмови од 2010 година
Категорија:Филмови со Брус Вилис
Категорија:Филмови со Хелен Мирен
Категорија:Филмови на Роберт Швентке
Категорија:Филмови со Морган Фримен
Патриша Аркет

**Патриша Аркет** (англиски: *Patricia Arquette*) — американска филмска глумица.

## Животопис
Аркет потекнува од актерско семејство: сите нејзини браќа и сестри се занимавале со глума, а двајца од нив, сестрата Росана и братот Дејвид, се здобиле и со поширока слава. На дваесетгодишна возраст, Аркет го родила синот Енцо, а со неговиот татко се разделила само еден месец по породувањето. На возраст од 27 години, таа се омажила за Николас Кејџ, но шест години подоцна бракот завршил со развод. Во 2006 година се омажила по вторпат, овојпат за глумецот Томас Џејн, но и тој брак завршил со развод во 2011 година. Од таа врска, Аркет ја има ќерката Харлоу.

## Филмска кариера
Пошироката популарност Аркет ја постигнала со филмовите: „Вистинска романса“, „Ед Вуд“, „Флертувајќи со катастрофата“, „Изгубен автопат“ и „Стигмата“. Во 2015 година, Аркет ја добила наградата „Оскар“ во категоријата „најдобра женска споредна улога“, за улогата на самохраната мајка Оливија во филмот „Детство“. Притоа, при врачувањето на наградата, таа изјавила: „Досега се боревме за сечија еднаквост. Сега доаѓа нашето време, еднаш и засекогаш да бидеме платени еднакво како мажите.“

Покрај на филмот, Аркет настапувала и во телевизиски серии. Така, во текот на седум сезони таа ја играла улогата на видовитата жена Алисон Дубоа во серијата „Медиум“ и за таа улога била наградена со „Еми“. Од 2015 година, таа игра главна улога во серијата „Истрага на местото на злосторството: Сајбер“.

## Наводи

## Надворешни врски

*
*

Категорија:Родени во 1968 година
Категорија:Живи луѓе
Категорија:Американски глумци
Категорија:Американски филмски глумци
Категорија:Добитници на Златен глобус
Обрад Глушчевиќ

мини|Спомен-обележје на Обрад Глушчевиќ во Метковиќ
**Обрад Глушчевиќ** (17 јануари 1913 &ndash; 5 септември 1980) бил југословенски и хрватски филмски режисер. Тој напишал и режирал околу дваесет документарни филмови, пет долгометражни филмови и две телевизиски серии.

Роден во Метковиќ, Глушчевиќ првично започнал да глуми во театрите во близина на Дубровник. Негови први значајни дела биле документарни и краткометражни играни филмови направени во 1950те и 1960те, кои биле наградувани на филмските фестивали во Венеција, Кан, Оберхаузен и Белград.

Во средината на 1960те, Глушчевиќ започнал да снима долгометражни играни филмови, снимајќи три филмови кои го отсликуваат животот во руралната Далмација: *Турбулентно лето* (1964), *[[Човек од светот]]* (1965) и *[[Голиот човек]]* (1968). Потоа тој режирал два детски филмови (*[[Осамен волк (филм)|Осамен волк]]* во 1972 и *[[Капетан Микула Мали]]* во 1974). *Микула мали* бил подоцна проширен во телевизиска серија која била емитувана во 1976 година. Глушчевиќ исто така бил автор на популарната југословенска телевизиска серија за деца *Јеленко* во 1980 година продуцирана од Радиотелевизија Загреб.

Глушчевиќ бил одликуван со наградата Владимир Назор за животно остварување во филмската индустрија во 1978 година. Тој починал во Загреб во септември 1980 година.

## Наводи

## Надворешни врски
*
*Obrad Gluščević biography на Filmski-Programi.hr 

Категорија:Родени во 1913 година
Категорија:Починати во 1980 година
Категорија:Хрватски режисери
Категорија:Југословенски режисери
Категорија:Погребани на гробиштата „Мирогој“
Ненад Томовиќ

**Ненад Томовиќ** (роден на 30 август 1987 година) — српски фудбалер,  играч од одбраната на СПАЛ и на српската репрезентација.

## Клупска кариера
Томовиќ започнал да игра фудбал во екипата на Раднички од Крагуевац. Во 2003 година се преселил во Белград каде што најпрво играл за екипата на Рад, а во 2005 година потпишал за Црвена Ѕвезда. За Црвене Ѕвезда дебитирал во натпревар против Зета, во периодот кога црвено-белите од клупата ги водел Валтер Ѕенга. Меѓутоа тоа му бил единствениот настап за таа сезона, а потоа се вратил на две-годишна позајмица во екипата на Рад. Сепак, на половина од неговата втора сезона на заем во Рад, бил повикан да се врати во Црвена Ѕвезда на барање на тренерот Александар Јанковиќ.

Во летото 2009 година потпишал за италијанската Џенова за 3.5 милиони евра. Дебитирал во Серија А на 30 август 2009, во натпревар против Аталанта.

Во јануари 2011 заминал на позајмица во Лече, каде поминал една и пол сезона како позајмен играч. На 31 август 2012, потпишал за Фјорентина.

## Репрезентативна кариера
Томовиќ настапувал за српската репрезентација под 21 година во периодот од 2007 до 2009 година и бил член на репрезентацијата која настапила на Европското првенство во 2009. Исто така учествувал и на Олимписките игри 2008 во Пекинг.

За сениорската репрезентација дебитирал на 14 декември 2008 во пријателски натпревар против Полска, одигран во Анталија.

## Надворешни врски

*Ненад Томовиќ на soccerway
*Ненад Томовиќ на transfermarkt
*Ненад Томовиќ на whoscored
*Ненад Томовиќ на espn
*Ненад Томовиќ на goal.com 

## Наводи

Категорија:Живи луѓе
Категорија:Српски фудбалери
Категорија:Фудбалери на ФК Црвена Ѕвезда
Категорија:Фудбалери на ФК Џенова
Категорија:Фудбалери на ФК Лече
Категорија:Фудбалери на ФК Фјорентина
Категорија:Фудбалери на ФК Кјево Верона
Категорија:Фудбалери во Серија А
Категорија:Родени во 1987 година
Сатоши Омура

**Сатоши Омура** (, р. ) — Нирасаки, Јаманаши, Јапонија - јапонски биохемичар познат е по откритието и развојот на разни лекови кои оригинално се наоѓаат во микроорганизмите. Во 2015 година доделена му е Нобеловата награда за физиологија или медицина (заедно со Вилијам Кемпбел и Ту Јоујоу).

## Образование
Омура дипломирал на универзитетот Јаманаши, магистрирал на Токискиот универзитет за науки, станал доктор по фармацевтски науки на универзитетот Токио и доктор по хемија на Токискиот универзитет за науки.

## Кариера
Сатоши Омура е почесен професор на универзитетот Китасато. Познат е по откритието и развојот на разни лекови кои оригинално постојат во микроорганизмите. Со Вилијам С. Кемпбел ја поделиле половина од Нобеловата награда за физиологија или медицина за 2015 година за нивните истражувања на терапии против инфекции предизвикани од цевчести паразити (другата половина ја добил Ту Јоујоу за неговата работа на третман на маларија). Попрецизно, неговата истражувачка група изолирала низа од Streptomyces avermitilis кои го продуцираат антипаразитното соединение avermectin. Подоцна Кемпбел ги прифатил овие бактерии и развил произлезениот лек ivermectin кој денес се користи против речното слепило, лимфната филаријаза и други паразитни инфекции.

## Награди
*Нобелова награда за физиологија или медицина за 2015 година – поделена со Вилијам Кемпбел и Ту Јоујоу
* Награда Гарднер (2014)
* Награда Кох (1997)
* Награда на Јапонската академија (1990)

## Наводи

Категорија:Родени во 1935 година
Категорија:Јапонски нобеловци
Категорија:Добитници на Нобеловата награда за физиологија или медицина
Категорија:Членови на Француската академија на науките
Категорија:Витези на Легијата на честа
Категорија:Живи луѓе
Категорија:Јапонски пронаоѓачи
Буххолц (шума)

Шумскиот округ **Буххолц** — една од двете слободни области во сојузната покраина Шлезвиг-Холштајн (другата е Саксонската Шума).

## Географија

Буххолц зафаќа површина од околу 41 км², сместен на околу осум километри западно од Бад Зегеберг на покраинскиот пат Б206 кон Бад Брамштет.

Во шумскиот округ, кој е сместен во Зегебершката Шума, не постојат станбени градби, туку само услужни градби на шумската администрација.

Слободната област припаѓа на општинската заедница Лецен во округот Зегеберг.

Населените делови на шумскиот округ Буххолц припаѓаат како ексклави на општините Барк, Хартенхолм, Хајдмилен и на градот Валштет.

### Површина

Областа се состои од 95% шума, три проценти земјоделска површина, 1,4 проценти отпаѓа на патишта и друг. На југ поминува покранскиот пат Б206 низ шумата. Покрај него, низ областа поминуваат и два окружни патишта.:

### Соседни општини

мини|Општините и слободната област Буххолц во округот Зегеберг

Шумскиот округ се граничи со следниве општини, започнувајќи со Хазенмор и движејќи се надесно:

* Хазенмор (запад)
* Хајдмилен (север)
* Риклинг (североисток)
* Валштет (исток)
* Барк (југ и југоисток)
* Хартенхолм (југ и југозапад)

## Наводи

## Надворешни врски
* Детална карта со имињата на деловите од шумата
* Историска карта 1880: Западен дел 
* Историска карта 1878: Источен дел 

Категорија:Нездружени подрачја во Шлезвиг-Холштајн
Категорија:Шуми во Германија
Категорија:Зегеберг
Либенбург

**Либенбург** () — општина во округот Гослар, во сојузната покраина Долна Саксонија, Германија.

## Географија

Општината се наоѓа северно од планинскиот масив Харц, во рамките на источните Залцгитерски ридови на Висорамнините Инерсте. Се граничи со окружното административно седиште, градот Гослар, околу 12 километри на југ; на север се граничи со градот Залцгитер и општината Шладен-Верла во округот Волфенбител.

### Општински единици

Општината се состои од Либенбург (со 2.308 жители) и следниве девет села, кои биле вклучени на 1 јули 1972 година:

* Дернтен (1.326 жители) со Кунигунде
* Грос Дерен (908)
* Хајсум (312)
* Клајн Дерен (438)
* Клајн Манер (375)
* Нојенкирхен (233)
* Остхаринген (249)
* Отфрезен (2.064) со Хајмероде и Постхоф
* Упен (358)

## Историја

мини|лево|Замок во Либенбург

Археолошките ископувања на гробови означуваат дека населувањето на областа започнало во доцниот неолит.

Поранешните саксонски поседи во 1235 година припаднале на територијата на новосоздадената Хилдесхајмска епископија.

Од 1292 до 1302 година, кнезот-епископ Зигфрид II Кверфуртски изградил замок на Залцгитерските ридови, близу неговите епископски поседи кои се граничеле со Кнежевството Брауншвајг-Волфенбител. Од 1366 година бил заложен од неговите наследници на граѓаните на Брауншвајг, кој бил важен за обезбедување на трговскиот пат до царскиот град Гослар.

Замокот бил освоен од војводата Хајнрих V од Брауншвајг-Волфенбител по конфликтот со епископијата во 1523 година и привремено служел како скриена резиденција на неговата љубовница Ева фон Трот. Католичкиот војвода потклекнал пред протестантскиот Шмалкалдски сојуз, чии трупи навлегле во поседите на Брауншвајг од 1542 година до нивниот конечен пораз во 1547 година при Битката кај Милберг. Во текот на Триесетгодишната војна, упориштето било користено како седиште на царскиот генерал Албрехт фон Валенштајн во 1625 година, било окупирано од шведските трупи во 1633 година и повторно освоено од царската војска во 1641 година.

Со мировниот договор од 1643 година со војводите на Брауншвајг, тешко оштетениот замок бил вратен на Хилдесхајм, додека работници и занаетчии живееле во неговите бедеми. Епископите на Хилдесхајм го промовирале за населување со католички семејства. Самиот замок бил делумно повторно изграден во барокен стил по налог на кнезот-епископ Клеменс Август од династијата Вителсбах додека изградбата не била прекината поради Седумгодишната војна во 1756 година. Откако епископијата била конечно секуларизирана во 1802 година, Либенбург потпаднал под власт на Кралството Хановер во 1814 година.

### Население

мини|лево|Движење на населението

(од 1968 г. бројките на жители се одредувале на 31 декември)

мини|Општинското собрание

## Наводи

## Надворешни врски

* Официјална страница
* 

Категорија:Гослар (округ)
Категорија:Хановер (покраина)
КК Бест

**КК Бест** — поранешен кошаркарски клуб од Гевгелија, Македонија. Клубот натпреварите на домашен терен ги играл во спортската сала "26 Април".

## Историја
Клубот се натпреварувал во Втората лига како и еднаш во Првата лига во сезоната 2015/16 кога завршил на последното место и отпаднал. За престојната сезона, клубот го откажал учеството во Втората лига и се распаднал.
## Поврзано
* Прва македонска кошаркарска лига
* Втора македонска кошаркарска лига 
* Куп на Македонија
* Македонска кошаркарска федерација
* Спорт во Гевгелија
* Кошарка во Македонија

## Наводи

## Надворешни врски
* Информации за тимот на МКФ 
* Профил на КК Бест на Facebook
* Информации за тимот на Eurobasket.com

Категорија:Кошаркарски клубови од Гевгелија
Категорија:Македонски кошаркарски клубови
Категорија:Појавено во 2012 година во Македонија
Категорија:Престаноци во 2016 година во Македонија
Лучано Слагвер

**Лучано Слагвер** (роден на 5 октомври 1993, во Ротердам) — холандски фудбалер, напаѓач на Херенфен и на холандската репрезентација под 21 година.

## Клупска кариера
Во сезоната 2012-2013 дебитирал за Херенфен во Ередивиси, во натпревар против Цволе. Првата сезона како професионалец ја завршил со 3 настапи во лигата и еден во купот. Следната сезона станал стартер.

## Репрезентативна кариера
На 5 септември ги одиграл последните 12 минути од натпреварот против Шкотска (4-0 за Холандија) во квалификациите за Европското првенство за играчи под 21 година.

## Надворешни врски
*Профил на Лучано Слагвер на soccerway

## Наводи

Категорија:Холандски фудбалери
Категорија:Фудбалери на ФК Херенфен
Лутер на Баренберге (општинска заедница)

мини|Поглед кон замокот во Лутер

**Лутер на Баренберге** () — општинска заедница во округот Гослар, во сојузната покраина Долна Саксонија, Германија. Се наоѓа северозападно од планинскиот масив Харц, околу 13 километри северозападно од градот Гослар. Нејзино седиште е градот Лутер на Баренберге.

Општинската заедница Лутер на Баренберге се состои од следниве општини:

# Хахаузен
# Лутер на Баренберге
# Валмоден

Категорија:Општински заедници во Долна Саксонија
Валмоден

**Валмоден** () — општина во округот Гослар, во сојузната покраина Долна Саксонија, Германија.

Се состои од три општински единици: Алт Валмоден, Нојвалмоден и Боденштајн.

Во минатото било седиште на Валмоденската династија.

## Наводи

Категорија:Гослар (округ)
Хахаузен

**Хахаузен** () — општина во округот Гослар, во сојузната покраина Долна Саксонија, Германија.

Се наоѓа северозападно од планинскиот масив Харц, помеѓу градовите Зезен и Лутер на Баренберге. Општината е составена од две единици: Хахаузен и Нојекруг.

## Наводи

## Надворешни врски

* Официјална страница 
* 

Категорија:Гослар (округ)
Лутер на Баренберге

**Лутер на Баренберге** () — општина во округот Гослар, во сојузната покраина Долна Саксонија, Германија. Општината претставува административно седиште на истоимената општинска заедница.

Општината поседува пазарно право и со тоа има некои одлики на град, но официјално не ги добила градските права. Сепак, означена е како „флекен“ (*Flecken*), мала населба со локално значење.

## Географија

Се наоѓа помеѓу планинскиот масив Харц на југ и ридовите Хајнберг на север, околу 13 километри северозападно од градот Гослар. Општината се состои од три општински единици: Науен, Остлутер и Лутер.

## Историја

*Лутер*, именуван по блискиот поток, бил основан од царот Отон I во 956 година како дел од поседите на Гандерхајмскиот манастир во рамките на Војводството Саксонија. Воден замок бил првпат споменат во 1259 година, изнајмен од Хилдесхајмската епископија на локалните благородници. Во различни периоди бил преземан од војводите на Брауншвајг-Линебург и повторно освојуван од хилдесхајмските епископи во 1323 година. Со тоа се појавила ознаката „Бишофслутер“ (*Bischofslutter*) за да се разликува од соседниот Кенигслутер. Името „Лутер на Баренберге“ се споменува од  век.

Во борбата помеѓу Брауншвајг-Линебург и Хилдесхајм од 1523 година, Лутер бил повторно освоен од војводата Хајнрих V од Брауншвајг и кнезот-епископ Јован IV можел само да го задржи местото Остлутер. Во текот на Триесетгодишната војна, данските трупи под водство на кралот Кристијан IV престојувале во замокот Лутер, каде биле поразени од царските и католичките сили предводени од Тили во Битката кај Лутер (1626 г.), битка која го променила текот на војната.

По Виенскиот конгрес, поранешниот посед на Хилдесхајм Остлутер во 1815 година припаднал на Кралството Хановер (пруска Покраина Хановер од 1866 г.), додека Лутер останал во Војводството Брауншвајг. Обата дела не биле обединети до административната реформа во 1941 година.

### Население

## Наводи

## Надворешни врски

* Страница за општинската заедница 
* 

Категорија:Гослар (округ)
Армија на Турција

**Армија на Турција** () — вооружени сили на Турција. Турската армија се состои од стандардната армиска единица, турската морнарица и турската воздухопловна единица. Жандармеријата и крајбрежната заштита оперираат како дел од Министерството за внатрешни работи на Турција, иако според улогата и задачите спаѓаат во армијата и морнарицата.

Турската армија е втора најголема армија во НАТО, после армијата на САД, со околу 1.043.550 униформирани војници кои служат во пет оддела. Секој способен хетеросексуален маж со турско државјанство е принуден да служи војска, додека хомосексуалците можат да служат војска ако сакаат.

## Неуспешен Државен удар 15-16 јули 2016
Ноќта помеѓу 15 и 16 јули значителен број војници од Турската армија се обидоа да го извршат петтиот по ред државен удар во историјата на современа Турција. Таа ноќ Армијата почнала со заземање на сите стратешки места и прелетување со воени авиони во Истанбул и Анкара. Мети беа Собранието, Претседателската палата, Хотелот во кој престојувал претседателот Ердоган и авионот на претседателот кој не бил погоден.

При обидот за државен удар загинаа вкупно 265 лица, а повредени околу 1.440 лица

Следните денови биле уапсени над 10000 војници, генерали и други високи челници во Турската армија, од работа биле отпуштени повеќе од 30000 аминистративци и биле затворени дестици медиуми

## Наводи

## Надворешни врски

* 
* Bosphorus Naval News (turkishnavy.net)

Категорија:Војска на Турција
ФК Арсими (Чегране)

**ФК Арсими** () — фудбалски клуб од селото Чегране, кој моментално настапува во Втора фудбалска лига

## Надворешни врски
*Профил на ФК Арсими на MacedonianFootball.com 
*Фудбалска федерација на Македонија

Арсими
Категорија:Чегране
Категорија:Појавено во 1973 година во Македонија
Запросување (филм од 2009)

**Запросување** (англиски: *The Proposal*) е американски филм од 2009 година. Филмот на својот прв ден од прикажување заработи 13 милиони долари, и тој ден и викендот беше прв на топ листата. Филмот исто така стана и првиот филм на Сандра Булок кој во последните 10 години беше на врвот на гледаноста, макар и тоа што краеше кратко. Во една сцена од филмот, Сандра е гола и *‘стратегиски покриена’*,а глумицата се насмеа дека отсега ќе се соблекува во секој нареден филм, *‘доколку е потребно за ваква заработка’*

## Кратка содржина
Маргарет е немилосрдна извршна уредничка во една издавачка куќа која се соочува со можноста да биде депортирана во родната Канада. Таа мора да најде начин за да остане во САД па решава да се омажи со некого, со било кого, само за да добие виза за постојан престој. Но, се соочува со проблем - бидејќи работи премногу, таа нема никого кој би можел да биде нејзиниот вистински избор. Тука е само нејзиниот асистент Ендру, кого со години го малтретира. Тој со тешко срце, се согласува да учествува во измамата, но под неколку негови услови - идната сопруга да се запознае со неговото необично семејство кое живее во Алјаска. Маргарет, која е навикната сè да има под своја контрола, не може да се снајде во новата средина и запаѓа во многу комични ситуации. Со плановите за венчавката пред себе и имиграционите служби зад нив, Маргарет и Ендру се договараат да се држат до првичниот план и покрај неизвесните последици што ги очекуваат.

## Глумечка екипа

## Надворешни врски
* Официјално мрежно место 
* Семрежна филмска база на податоци
* Бокс Офис Мојо 

Категорија:Филмови од 2009 година
Категорија:Филмови на англиски јазик
Категорија:Филмови со Сандра Булок
Категорија:Американски филмови
Категорија:Филмски комедии
Давид Митов Нилсон

**Давид Ерик Јохан Митов Нилсон** (роден на 12 јануари 1991 г.) — шведски фудбалер од македонско потекло кој игра како голман за шведскиот клуб Норшепинг. На 25 септември, Митов Нилсон донел одлука да настапува за репрезентацијата на Македонија за која има право на настап поради тоа што неговата мајка е родена во Македонија.

На 12 октомври 2015, тој го забележал својот прв настап за репрезентацијата на Македонија на натпреварот против Белорусија кој завршил со резултат 0–0.

## Наводи

## Надворешни врски
*Профил на svenskfotboll.se
*Профил на Macedonian Football

Категорија:Македонски фудбалери
Категорија:Швеѓани со македонско потекло
Категорија:Фудбалски голмани
Категорија:Фудбалери на ФК Норшепинг
Категорија:Родени во 1991 година
Категорија:Луѓе од Норшепинг
Општинска ликовна галерија (Солун)

**Вилата Мордох** () — историски објект кој се наоѓа во Солун, Грција. Денеска во објектот се наоѓа седиштето на Општинската ликовна галерија.

## Историја

Зградата е сместена во јужниот дел од населбата Пиргите, на раскрсницата на булеварот „Василиси Олга“ и „25 март“. Двокатната куќа била изградена во 1905 година од архитект Ксенофонт Пеонидис за Сејфула Паша. Зградата има комбинирана архитектура со елементи на неокласицизам, ренесанса, барок и ар нуво. Во внатрешноста има интересни стенописи од уметникот Нуредин.

Зградата подоцна била продадена на Самуил Мордох. Од почетокот на 1950-тите до почетокот на 1970-тите години во неа биле сместени Социјалниот осигурителен институт. Подоцна во неа била сместена Солунската општинска уметничка галерија до 2013 година, кога истата била префрлена во Каза Бјанка.

## Наводи

Категорија:Згради и градби во Солун
Категорија:Необарокна архитектура во Грција
Воен музеј (Солун)

**Воениот музеј** () — музеј кој се наоѓа во Солун, Грција.

## Историја

Воениот музеј на Солун бил отворен во октомври 2000 година. Зградата во која се наоѓа музејот била изградена во периодот 1900-1902 година, по проект на архитектот Виталијано Позели.

Мисијата на музејот се состои во поддршка на активностите на Воениот музеј на Атина во Северна Грција и соодветно на настаните во северниот дел на земјата, со цел зачувување на историското и воено наследство на Грците во Северна Грција. Со своите постојани експозиции и различни изложби, музејот го нагласува постоењето на грчкиот народ во текот на целата историја, а во исто време придонесува за документирано обезбедување на историјата на Грција во војните.

Колекцијата вклучува фотографии, униформи на грчката армија, воздухопловните сили и ВМФ, макети на топови и бродови, уметнички дела, мапи, разгледници и слични експонати од армиите на другите балкански земји. Овие експонати ја опфаќаат Грчката револуција, Борбата за Македонија, Балканските војни, Првата светска војна, Грчко-турската војна, Грчко-италијанската војна, одбрана на линијата "Метаксас" во источна Македонија во 1941 година, Битка за Крит, окупацијата на Грција и грчкиот национален отпор, учеството на грчката армија во сојузничките операции во Северна Африка, Италија и Нормандија и ослободувањето на земјата од окупацијата. Покрај изложбените сали, воениот музеј располага со амфитеатар, повеќенаменска сала и богата библиотека од историски и воени публикации. Сите изданија на Министерството за одбрана, Секторот за воена историја и Воениот музеј се продаваат во книжарницата на музејот.

Под отворено небо, пред зградата на музејот, се наоѓаат експонати на оклопни возила и авиони.

## Надворешни врски
*Museums of Macedonia, Greece — War Museum

## Наводи

Категорија:Музеи во Солун
Категорија:Воени музеи
Мајлс Телер

**Мајлс Александер Телер** (роден на 20 февруари 1987 г.) — американски глумец и музичар. Негова прва филмска улога била улогата во филмот *[[Пат во непознато (филм)|Пат во непознато]]* (2010). Потоа, тој добил улоги во филмовите *[[Безгрижен (филм од 2011)|Безгрижен]]* (2011), *[[Проект X (филм од 2012)|Проект X]]* (2012), и во *[[Она чувство кога...]]* (2014).

Телер ја играл главната улога во филмовите *[[Спектакуларна сегашност]]* (2013) и *[[Ритамот на лудилото]]* (2014) и за неговите изведби добил позитивни критики. Тој ја добил улогата на Питер Хејз во филмскиот серијал *[[Различна (филмски серијал)|Различна]]*, и улогата на г-дин фантастичен во филмот *[[Фантастичната четворка (филм од 2015)|Фантастичната четворка]]* (2015). Тој ќе го глуми боксерот Вини Паз во филмот *[[Крвари за ова]]* (2016).

## Ран живот и образование
Телер е роден во Даунингтон, Пенсилванија. Неговата мајка Мери е агент за недвижности, а неговиот татко Мајк е инженер во атомска централа. Неговите родители се од Карнис Појнт, Њу Џерси. Тој има две постари сестри, Ерин и Дана. Неговиот дедо од таткова страна бил евреин роден во Русија, а исто така тој влече и англиски, ирски, полски, и француски корени.

Тој живеел на повеќе места како дете, поради работните обврски на неговиот татко. Тој живеел во округот Ситрус во Флорида откако се преселил од Кејп Меј, Њу Џерси. Тој исто така живеел во Пенсилванија и Делавер. Телер се школувал во средното училиште Леканто во Флорида, каде свирел на саксофон, бил тапанер за црковниот младински бенд и бил претседател на драмскиот клуб. Тој исто така свирел пијано и гитара и играл бејзбол и имал желба да стане професионален играч. Покрај средното училиште, Телер работел како келнер во ресторан. Тој дипломирал на Факултетот за уметности при Њујоршкиот универзитет, каде студирал методи на глума.

## Личен живот
Во 2007 година, Телер доживеал тешка собраќајна несреќа која му оставила неколку лузни по лицето и вратот.
Од 2013 година, тој е во врска со моделот Кејли Спери.

## Филмографија

## Наводи

## Надворешни врски

*
*

Категорија:Родени во 1987 година
Категорија:Живи луѓе
Категорија:Американски глумци
Категорија:Глумци од Пенсилванија
Категорија:Американски филмски глумци
Холтер монитор

**Холтер мониторот** е пренослив уред за постојано следење на разна електрична активност на срцето за најмалку 24 часа.

Најчеста употреба на холтерот е за мониторинг на активноста на срцето (електрокардиографија), но исто така може да се користи и за мониторирање на мозочната активност (електроенцефалографија) или артерискиот притисок.

Холтер мониторот е наречен според лекарот Норман Холтер. Неговата употреба во клиничка пракса започнала во 1960те.

Категорија:Кардиологија
Категорија:Американски пронајдоци
Нано-

**нано-** (симбол: **n**, меѓун. **n**) — единична претставка со значење милијардити дел. Претставува делител 10−9 или . Наоѓа примена во науката и електрониката, како претставка за единиците за време и должина. Поимот е усвоен како стандард во 1960 г.

Примери:
* 1 нанометар е приближно еднаков на растот на нокт за една секунда. 
* три атоми на злато прават 1 нанометар ако се наредат во низа.
* ако една џамлија е широка еден нанометар, тогаш Земјината топка би била широка еден метар.

Зборот потекнува од , *нанос* што значи „џуџе“.

Кога се користи како јазична претставка, поимот сочинува дел од кованица како *[[нанотехнологија]]*, или со значење на нешто од нанометарски размери.

## Поврзано
* SI-претставки

## Надворешни врски

Категорија:SI-претставки
Категорија:Грцизми
Ту Јоујоу

**Ту Јоујоу** ( , р. ) — кинески фармаколог, лауреат на Нобеловата награда за 2015 година за физиологија или медицина (за откритие на артемизининот – препарат кој се користи за лечење на маларија и кој спасил милиони животи), а во 2011 година Ласкеровата награда за клиничка медицина. Таа е првиот етнички кинески (и прв граѓанин на НР Кина) која ја добила Нобеловата награда за физиологија или медицина.

## Животопис

Се родила во Нингбо во провинцијата Џеѓанг, Кина на 30 декември 1930 година. Од 1951 до 1955 година студирала фармакологија на Пекиншкиот медицински универзитет каде и дипломирала. Потоа, две години Ту ја изучувала традиционалната кинеска медицина.

По дипломирањето Ту работела на Академијата за кинеска медицина. Во 1980 година била промовирана во истражувач, а во 2001 година била промовирана во ментор на докторските кандидати. Моментално е раководител во академијата.

## Награди

* Нобелова награда за физиологија или медицина за 2015 година – поделена со Сатоши Омура и Вилијам Кемпбел
* Награда на фондацијата Ворен Алперт за 2015 година
* Ласкерова награда за клиничко медицинско истражување во 2011 година

## Наводи

## Надворешни врски
* 

Категорија:Родени во 1930 година
Категорија:Живи луѓе
Категорија:Кинески нобеловци
Категорија:Добитници на Нобеловата награда за физиологија или медицина
Маза и Луња

**„Маза и Луња“** () е американски цртан филм од 1955 година. Ова е 15-тиот долгометражен цртан филм изработен во продукцијата на „компанијата Волт Дизни“. Во 2001 година е објавено продолжение под името „Маза и Луња 2: Авантурата на Палавко“ ().

## Надворешни врски

* 
* 
* 
* 

Категорија:Филмови од 1955 година
Категорија:Американски цртани филмови
Категорија:Филмови на англиски јазик
Категорија:Филмови на Disney
Категорија:Филмови засновани на книги
Апокалипто (филм од 2006)

**Апокалипто** (англиски: *Apocalypto*) — филм од 2006 година, режиран од Мел Гибсон. Главните улоги во филмот ги толкуваат: Руди Јангблад (*Rudy Youngblood*), Далија Ернандес (*Dalia Hernández*), Џонатан Бруер (*Jonathan Brewer*) итн. Посебна одлика на филмот е тоа што глумците зборуваат на јазикот на Маите.

## Синопсис
Филмот ја прикажува борбата за живот и грижата за семејството на еден млад воин, наречен Јагуарова шепа (го игра Јанглбад), чие племе живее во џунглата, на територијата на Маите. Едно утро, во неговото село упаѓа група воини, кои убиваат голем дел од жителите на селото, а повеќемина ги земаат како заробеници. Јагуаровата шепа успева во последен миг да ги скрие својата бремена жена (ја игра Ернандес) и детето во длабока јама. Заробениците ги носат во еден град, каде жените ги продаваат како робови, додека мажите треба да бидат убиени, со цел да се одоброволат боговите. Кога доаѓа редот на Јагуарова шепа да биде погубен, се случува чудо: месечината го затемнува сонцето и свештеникот на Маите прогласува дека боговите се задоволни од принесените жртви.

Сепак, со тоа воопшто не престануваат страдањата на заробениците, зашто непријателските воини ги пуштаат да бегаат преку една полјана и притоа ги гаѓаат со стрели и копја. Јагуаровата шепа речиси успева да избега, но најпосле е погоден со стрела. Иако ранет, тој успева да го убие синот на водачот на непријателските воини и бега во џунглата. Војниците на Маите започнуваат потера по него, во која Јагуаровата шепа се соочува со бројни предизвици: најпрвин го брка црн пантер, потоа пропаѓа во жив песок, па скока од висок водопад итн. Непријателските воини гинат еден по еден, но потерата по него продолжува. Бегајќи со последните сили, тој доаѓа во своето село. Таму, во меѓувреме, неговата жена се пораѓа, а поради обилниот дожд, јамата во која е скриена се полни со вода, така што нејзиниот живот е во опасност. На крајот, Јагуарова шепа успева да го убие и водачот на непријателите, а потоа исцрпен доаѓа на морскиот брег. Двајца непријателски воини го стигнуваат и тогаш здогледуваат три шпански брода кои штотуку пристигнуваат во царството на Маите. Соочени со необичната глетка, тие забораваат на Јагуарова шепа, а тој ги спасува жената и двете деца и со нив заминува во џунглата, во потрага по нов дом.

## Наводи

## Надворешни врски
*
*
*
*

Категорија:Американски филмови
Категорија:Филмови од 2006 година
Категорија:Филмови на Мел Гибсон
Музеј на македонската борба (Солун)

**Музеј на македонската борба ** () — музеј во Солун, Егејска Македонија. Посветен е на грчката вооружена пропаганда во Македонија, наречена „Борба за Македонија“ и припојувањето на Егејска Македонија кон територијата на Грција по крајот на Балканските војни.

## Историја

Зградата била изградена во 1893 година во неокласичен стил по проект на архитектот Ернст Цилер на местото на изгорениот грчки конзулат во пожар од 1890 година. Потребните средства биле донирани од грчкиот банкар Андрос Сингрос. По изградбата, зградата делувала како грчки конзулат во Солун, а меѓу 1904-1907 година во него живеел конзулот Ламброс Коромилас, активен деец на Грчката вооружена пропаганда во Македонија од почетокот на XX век.

По заземањето на градот од Грција, во зградата била сместена Земјоделската банка на Македонија од 1915 година, Народната банка на Грција од 1917 година, а во 1923 година во зградата започнало да работи 23-тото основно училиште. За време на германската окупација на Грција зградата се користела од Црвениот крст, а во Граѓанската војна во Грција се користела како политички затвор. Потоа до крајот на 1970-тите години во неа биле сместени неколку училишта.

Во 1980 година зградата станала „Музеј на македонската борба“, а од 1999 година се управува од „*Фондацијата за музејот на македонската борба*“. Во 1988 година кон музејот бил отворен „Истражувачки центар за македонската историја и документација“, кој се занимава со проучување на историјата на Македонија, а особено македонското прашање.

Во музејот како постојани експозиции се чуваат предмети за домаќинството на населението во Македонија, трофејни предмети од Балканската војна, а централно место заземаат експозициите кои го претставуваат Павлос Мелас, андартите (македонските борци) и главната улога на конзулатот во борбата за Македонија. Периодични изложби се прават на архиви од KEMIT, датирани меѓу 1770 и 1912 година.

## Наводи

Категорија:Музеи во Солун
Категорија:Воени музеи
Категорија:Историски музеи во Грција
Категорија:Грчка вооружена пропаганда во Македонија
Петар Андоновски

**Петар Андоновски** — македонски писател.

## Животопис
Петар Андоновски е роден на 27 јануари 1987 година во Куманово. Тој дипломирал на Катедрата за општа и компаративна книжевност на Филолошкиот факултет „Блаже Конески“ при Универзитетот „Св. Кирил и Методиј“ во Скопје.  
За романот „*Телото во кое треба да се живее*“, тој ја добил наградата Роман на годината на Утрински весник за 2015 година. За романот „*Страв од варвари*“ тој ја добил Европската награда за литература за 2020 година. Андоновски преведува од грчки јазик.

## Творештво

Андоновски дебитирал на книжевната сцена со делото „Очи со боја на чевли“ со кое влегол во најтесниот избор за наградата „Роман на годината“ на Утрински весник. Во 2015 година, во издание на „Или-или“ излегло неговото второ дело, романот „Телото во кое треба да се живее: токсични цветови на деликатниот морал“. За овој роман Андоновски ја добил наградата „Роман на годината“ на Утрински весник за 2015 година.

## Дела

* Ментален простор (2008, поезија),
* Очи со боја на чевли (2013, роман),
* Телото во кое треба да се живее (2015, роман),
* Страв од варвари (2018, роман),
* Лето во кое те нема (2020, роман).
* Не кажувам (2023, роман).

## Награди

* Роман на годината за романот *Телото во кое треба да се живее* 2015 година;
* Европската награда за литература за романот *Страв од варвари*, 2020.

## Наводи

Категорија:Родени во 1987 година
Категорија:Луѓе од Куманово
Категорија:Македонски романописци
Категорија:Македонски преведувачи
Категорија:Членови на ДПМ
Категорија:Апсолвенти на Филолошкиот факултет „Блаже Конески“ - Скопје
Фолксваген

**Фолксваген** (германски: *Volkswagen*) — германска автомобилска група.

## Историја

## Организација и менаџмент

## Производство
мини|лево|Логото на Фолксваген
Групацијата „Фолксваген“ поседува вкупно 119 производствени погони во 20 земји во Европа и во 11 земји во Северна Америка, Јужна Америка, Азија и Африка, а вкупниот број вработени изнесува 592.586. Во ноември 2016 година, „Фолксваген“ постигнал договор со синдикатот за укинување на 30.000 работни места до 2021 година, со цел да ја зголеми профитабилноста.

### Автомобилски модeли
Есента 2016 година, на саемот за автомобили во Лос Ангелес, „Фолксваген“ го претставил новиот модел на автомобилот „е-голф“, опремен со нова литиумско-јонска батерија од 35,8 kWh, со можност за автономно возење до 200 км. Новиот модел имал електромотор со моќност од 134 коњски сили, со забрзување од 0 до 96 км/ч за 9,6 секунди и со максимална брзина од 150 км/ч.

## Аферата „Дизелгејт“
Во септември 2015 година во јавноста избил скандал со кој било откриено дека „Фолксваген“ употребувал специјален софтвер со цел да прикаже помало загадување на возилата што користат дизел-гориво. Како последица на тоа, во октомври Американската Федерална комисија за трговија започнала истрага за случајот при што „Фолксваген“ се согласил да ги поправи или да ги откупи околу 500.000 автомобили во САД, кои биле опремени со софтверот за манипулација со штетните гасови. Исто така, по скандалот, фирмата ја забележала најголемата загуба во својата историја. Во продолжение, есента 2016 година, над 5.500 мали и над 1.100 големи акционери ја тужеле фирмата во судот во Брауншвајг, барајќи отштета во висина од 8,2 милијарди евра.

## Галерија

Податотека:VW Buba.jpg|мини|Фолксваген тип 1 (Бубачка)
Податотека:Фолксваген-Polo.jpg|мини|Фолксваген Поло
Податотека:Поло(1).jpg|мини|Фолксваген Поло
Податотека:Поло.jpg|мини|лево|Фолксваген Поло
Податотека:VW-Polo.jpg|мини|Фолксваген Поло
Податотека:Голф2.jpg|мини|Фолксваген Голф 2
Податотека:Голф 2.jpg|мини|Фолксваген Голф 3
Податотека:Голф 4.jpg|мини|Фолксваген Голф 4
Податотека:Golf 5(1).jpg|мини|Фолксваген Голф 5
Податотека:Фолксваген-Голф.jpg|мини|лево|Фолксваген Голф
Податотека:Голф.jpg|мини|Фолксваген Голф
Податотека:VW-Scirocco.jpg|мини|Фолксваген Широко (трета генерација)
Податотека:Фолксваген-Пасат.jpg|мини|лево|Фолксваген Пасат
Податотека:Passat(malku postar).jpg|мини|Фолксваген Пасат
Податотека:VW-Passat(3).jpg|мини|Фолксваген Пасат
Податотека:VW-Touran.jpg|мини|Фолксваген Туран
Податотека:Туарег-СУВ.jpg|мини|Фолксваген Туарег
Податотека:Филскваген-Tiguan.jpg|мини|Фолксваген Тигуан
Податотека:VW T-Roc.jpg|мини|Фолксваген Т-Рок
Податотека:VW-Caddy.jpg|мини|Фолксваген Кеди
Податотека:VW-Crafter.jpg|мини|Фолксваген Крафтер
Податотека:VW LT 35.jpg|мини|Фолксваген ЛТ 35


## Наводи

Категорија:Германски автопроизводители
Категорија:Германски автомобили
Категорија:Меѓународни претпријатија од Германија
Категорија:Германски марки
Категорија:Претпријатија од Долна Саксонија
Црква „Воскресение Христово“ - Белештевица

**Воскресение Христово** — македонски православен храм во селото Белештевица близу Велес. Сместена е десно од патот на неколку стотини метри пред влезот на селото. Храмот е изграден во 1927 година, а моментално се наоѓа во полуразуршена состоба, при што јужниот ѕид е речиси целосно срушен, а на источниот ѕид зад олтарот има големи дупки. Според едно предание се вели дека во самото село Белештевица имало некоја стара црква на чии темели во 1927 година е подигната сегашната црква. Кај луѓето кои имаат свои куќи во селото Белештевица постои идеја за нејзина обнова. Внатре во црквата има повеќе икони, а малкуте постојани и некогашните иселени жители на Белештевица црквата ја посетуваат за Велгиден, кој порано помасовно се прославувал со кумство во некоја од селските куќи. Пред црквата има постари гробишта.

## Галерија

File:Белештевица 07.JPG|Поглед од надвор на разрушениот јужен ѕид
File:Белештевица 08.JPG|Поглед во внатрешноста на црквата
File:Белештевица 09.JPG|Поглед во внатрешноста на црквата
File:Белештевица 06.JPG|Поглед во внатрешноста на црквата


## Наводи

Белештевица
Лени Рифенштал

**Лени фон Рифенштал** (германски: *Leni von Riefenstahl*) (- 8 септември 2003) германска филмска режисерка и глумица.

## Животопис
мини|десно|Рифенштал со Јозеф Гебелс.
Иако целиот живот била посочувана како љубовница на Адолф Хитлер, таа во 102. година од животот изјавила: „Не бев љубовница на Хитлер. Ниту национал-социјалист. Да бев, ќе се самоубиев, како Ева Браун.“
По Втората светска војна, Рифенштал се преселила во Швајцарија, каде живеела повлечен живот, далеку од очите на јавноста.
мини|десно|Рифенштал во Полска, 1939 година.
Лени Рифенштал умрела на 8 септември 2003 година.
мини|десно|Рифенштал во друштво на германски војници во Полска, 1939 година.

## Творештво
мини|десно|Рифенштал за време на снимање.
Рифенштал доживеала поширока слава по прикажувањето на филмот „Сината светлина“ на Филмскиот фестивал во Венеција во 1932 година, во кој таа била режисер и ја играла главната улога. По доаѓањето на Национал-социјалистичката партија во Германија, таа формирала посебно Министерство за пропаганда на чело со Јозеф Гебелс. Тој ја почнал потрагата по врвен режисер, со задача да снима пропагандни филмови во кои би се истакнувале германската раса, нацистите и Хитлер. Најпрвин, изборот паднал на најголемиот германски режисер во тоа време, Фриц Ланг, но тој побегнал со семејството во САД, а потоа, по препорака од Хитлер, оваа задача ѝ била доделена на триесетгодишната убавица Рифенштал. Така, таа добила неограничен буџет и започнала да снима серија пропагандни филмови кои се прикажувале не само во Германија, туку и во Италија, САД, Франција итн. Најпознат од нив бил филмот „Триумфот на волјата“ во кој биле претставени конгресот на Национал-социјалистичката партија и говорот на Хитлер. Во филмот, таа за првпат во историјата употребила кран при снимањето, а покрај тоа, за да ја прикаже поубедливо харизмата на Хитлер, користела и специјални леќи и снимала од посебен, благ долен ракурс. Исто така, Рифенштал е позната и по тоа што била задолжена за отворањето и затворањето на Олимписките игри во Берлин, при што го реализирала првиот телевизиски пренос во живо.

Во 1954 година, Рифенштал го снимила романтичниот филм за една танчерка, „Тифленд“, во кој ја играла и главната улога, но филмот не бил пласиран во кино-салите и тоа било нејзиното последно филмско остварување. Пред смртта, таа отпатувала во Африка, каде направила серија фотографии на племето Масаи.

Во чест на творештвото на Рифенштал, во Националниот филмски музеј во Берлин се наоѓа посебна соба посветена на неа.

## Наводи

Категорија:Германски режисери
Категорија:Починати од рак
Категорија:Починати во 2003 година
Категорија:Германски мемоаристи
Категорија:Родени во 1902 година
Шејлин Вудли

**Шејлин Дајен Вудли** (роден на 15 ноември 1991 г.) — американска глумица.

Таа ја започнала својата кариера глумејќи во телевизиски серии, привлекувајќи го вниманието на јавноста со серијата *[[Тајниот живот на американскиот тинејџер]]* (2008–13) во која играла главна улога. Својата прва филмска улога таа ја добила во драмата *[[Потомци (филм)|Потомци]]* (2011), за која добила награда Спирит за најдобра глумица во споредна улога и номинација за Златен глобус за најдобра споредна глумица. За нејзината изведба во тинејџерската драма *[[Спектакуларна сегашност]]* (2013), таа и Мајлс Телер ја добиле специјалната награда за глума од жирито на Филмскиот фестивал Санденс, а исто така таа добила номинација за наградата Спирит за најдобра глумица во главна улога.

Вниманието на светската јавност, Вудли го привлекла со улогата на Беатрис Прајор во филмскиот серијал *[[Различна (филмски серијал)|Различна]]* и со улога на Хејзел Грејс во романтичната драма *[[Виновни се ѕвездите (филм)|Виновни се ѕвездите]]* (2014).

## Ран живот
Вудли е родена во Сан Бернандино, Калифорнија, но израснала во Сими Вали, Калифорнија. Нејзината мајка, Лори, е психолог во средно училиште, а нејзиниот татко, Лони, е директор во училиште. Нејзиниот татко има англиско потекло, а нејзината мајка влеќе афроамерикански, креолски, англиски и швајцарски корени. Таа има помлад брат. На 15-годишна возраст и била дијагностицирана сколиоза. Таа носела пластичен корсет долг од градите до колената со цел да го спречи искривувањето на ‘рбетот.

Вудли учела во средното училиште Сими Вали. Пред да ја добие улогата во *[[Тајниот живот на американскиот тинејџер]]*, таа планирала да студира внатрешно уредување на Њујоршкиот универзитет.

## Филмогафија
### Филм

### Телевизија

## Наводи

## Надворешни врски

* 
* Шејлин Вудли на TV Guide
* 

Категорија:Родени во 1991 година
Категорија:Американски глумци
Категорија:Живи луѓе
Категорија:Американски природозаштитници
Категорија:Американски филмски глумци
Маза и Луња 2: Авантурата на Палавко

**„Маза и Луња 2: Авантурата на Палавко“** () е американски цртан филм од 2001 година, произведен од „Disney Television Animation“. Овој филм е продолжение на „Маза и Луња“ од 1955 година.

## Надворешни врски

* 
* 
* 
* 
* 

Категорија:Филмови од 2001 година
Категорија:Американски цртани филмови
Категорија:Филмови на англиски јазик
Категорија:Филмови на Disney